[pic] | ЕВРОПЕЙСКА КОМИСИЯ |

Брюксел, 28.2.2011

COM(2011) 101 окончателен

2008/0098 (COD)

СТАНОВИЩЕ НА КОМИСИЯТА съгласно член 294, параграф 7, буква в) от Договора за функционирането на Европейския съюз относно измененията, внесени от Европейския парламент в позицията на Съвета във връзка с предложението за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА

за определяне на хармонизирани условия за предлагането на пазара на строителни продукти

2008/0098 (COD)

СТАНОВИЩЕ НА КОМИСИЯТАсъгласно член 294, параграф 7, буква в) от Договора за функционирането на Европейския съюзотносно измененията, внесени от Европейския парламентв позицията на Съвета във връзка спредложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за определяне на хармонизирани условия за предлагането на пазара на строителни продукти

1. История на досието

Дата на представяне на предложението на Европейския парламент и на Съвета: 23 май 2008 г.

Дата на становището на Европейския парламент на първо четене: 24 април 2009 г.

Дата на становището на Европейския икономически и социален комитет: 25 февруари 2009 г.

Дата на приемане на позицията на Съвета: 13 септември 2010 г.

Дата на съгласието на КОРЕПЕР за постигане на компромис на второ четене: 8 декември 2010 г.

Дата на становището на Европейския парламент на второ четене: 18 януари 2011 г.

2. Цел на предложението

Целта на предложението на Комисията е да се замени Директива 89/106/ЕИО на Съвета — Директивата за строителните продукти, наричана по-долу „ДСП“, с регламент, като стремежът е да се постигне по-добро определяне на целите на това законодателство на Общността, както и да се направи прилагането му по-лесно и по-ефективно. Като част от инициативата за по-добро регулиране, предложението е израз на намерението да се постигне значително опростяване на съществуващата понастоящем система, основаваща се на ДСП, чрез въвеждането на опростени процедури, така че да се намалят разходите, направени от предприятията, и по-специално МСП, да се изяснят основните понятия и използването на маркировката „CE“, както и да се повиши доверието в цялата система, като се наложат нови и по-строги критерии за определянето на органи, участващи в оценяването и проверката на постоянството на експлоатационните показатели на строителните продукти.

3. Становище на Комисията относно измененията, внесени от Европейския парламент

Позицията на Европейския парламент, приета на второ четене на 18 януари 2011 г, сближи позицията на Съвета с позицията, изразена в предложението на Комисията, по отношение на изясняването на третирането на опасните вещества в контекста на Регламента REACH, гарантирането на независимостта на действията на звената за контакт относно продукти в строителството, както и позволяването на по-мащабно предоставяне по електронен път на декларациите за експлоатационни показатели.

Позицията на Европейския парламент е резултат от компромиса, който бе постигнат по време на проведения на 7 декември 2010 г. тристранен диалог и бе обсъден и одобрен в Съвета на 8 декември 2010 г.

4. Заключение

Комисията приема всички изменения, гласувани от Европейския парламент на второ четене на гореописания компромисен текст на Съвета и на Европейския парламент. Комисията също така представя приложено изявление относно срока за представяне на възражение от страна на Европейския парламент и на Съвета.

Приложение: Изявление на Комисията относно срока за представяне на възражение от страна на Европейския парламент и на Съвета

Комисията припомня, че установеният в проекта на Съвместно споразумение принцип е, че срокът за представяне на възражение следва да бъде 2 месеца, като може да бъде удължен с още 2 месеца. В настоящия случай Комисията счита, че не са налице специфични обстоятелства, които да оправдаят отклонение от посочения принцип. Комисията изразява своето съжаление, че установеният в проекта на Съвместно споразумение принцип не е спазен и подчертава, че този случай не представлява прецедент.